stanford-oval/wikipedia huggingface dataset:
Aunuksen kansallinen piiri

| Aunuksen kansallinen piiri Олонецкий национальный район |
| --- | --- |

 Lippu:  Vaakuna
 Piirin sijainti Karjalan tasavallassa
Valtio:   Venäjä
Federaatiosubjekti:  Karjalan tasavalta
Hallintokeskus:  Aunus
Pinta-ala:  3 988 km²
Väkiluku:  29 300
 – väestötiheys:  7,3 as./km²
Symbolit:  
 – Suuntanumero:  +7 81436
 
Piirin viralliset sivut
Piirin kunnat
Aunuksen kansallinen piiri (ven. Олонецкий национальный (муниципальный) район, Olonetski natsionalnyi (munitsipalnyi) raion) on hallintopiiri Karjalan tasavallassa Venäjällä, Laatokan koillisrannalla. Piirissä asuu 29 300 asukasta, josta huomattava osa on livvin- tai suomenkielisiä. Piirin pinta-ala on 3 988 km² ja 90 % pinta-alasta on metsää ja suota.  Piiri rajoittuu lännessä Pitkärannan piiriin, pohjoisessa Prääsän kansalliseen piiriin ja idässä Leningradin alueen Lotinapellon piiriin.
Historiaa

Aunuksen piiri perustettiin vuonna 1927, jolloin siihen yhdistettiin aiemmista volosteista eli kunnista koko Aunuksen kirkonkylä, Nekkula ja Riipuskala, lähes koko Kotkatjärvi ja Kuujärvi sekä pieni osa Vieljärvestä.
Piirin pinta-ala oli alkuvaiheessa 2 780 km², ja siihen kuului 265 kylää ja 1 taajaväkinen yhdyskunta. Piirissä oli 13 kyläneuvostoa: Tihverin, Saarimäen, Kotkajärven, Nurmoilan, Ulvanan, Alavoisen, Tuksan, Riipuskalan, Aunuksen, Kuittisen, Kuujärven, Mäkriän ja Obžan kyläneuvostot. Piirin keskuksena toimi tuolloinkin Aunus. Neuvostoliiton vuoden 1926 väestönlaskennan mukaan piirissä oli 20 569 asukasta, joista 1 210 oli venäläisiä, 19 063 karjalaisia, 200 suomalaisia ja 96 muita kansallisuuksia.
Vuoteen 1933 tultaessa piiriin oli liitetty osa Vitelen piiristä ja Pyhäjärven piiristä.
Hallinnollinen jako

Piirin hallinnollinen keskus on Aunuksen kaupunki, joka on myös piirin ainoa kaupunki. Piirissä on 9 kuntaa:
Aunuksen kaupunkikunta  (Олонецкое городское поселение - Olonetskoje gorodskoje poselenije)
Kotkatjärven maalaiskunta (Коткозерское сельское поселение - Kotkozerskoje selskoje poselenije)
Kotsilan maalaiskunta (Ильинское с.п. - Iljinskoje s.p.)
Koveran maalaiskunta (Коверское  с.п. -  Koverskoje s.p.)
Kuittisen maalaiskunta (Куйтежское с.п. - Kuitežkoje s.p.)
Kuujärven maalaiskunta (Михайловское  с.п. - Mihailovskoje s.p.)
Mäkriän maalaiskunta (Мегрегское с.п. - Megregskoje s.p.)
Tuksan maalaiskunta (Туксинское  с.п. - Tuksinskoje s.p.)
Vitelen maalaiskunta (Видлицкое с.п. - Vidlitskoje s.p.)
Aunuksen piirin kyliä

Piiriin kuuluvat ammoiset Riipuskalan, Nekkulan, Kotkatjärven, Nurmoilan ja Viteleen alueet.
Aunus (Anuksenlinnu, Olonets), Alavoinen (Aleksala), Bolšakovo, Gerpelja, Eroila, Tuulos (Tuloksa), Vitele (Vidlitsa), Nurmoila, Kotsila (Iljinski), Kotkatjärvi (Kotkozero), Keskotjärvi (Keskozero), Kinalahti, Kuksumäki (Kukšegory), Ryskala, Pultsoila (Putilitsa), Tuuksa, Kuujärvi (Mihailovskoje), Tuosla (Taškenitsy), Tihverä (Tigvera), Tenhunselkä (Tenguselga) Kuittinen (Kuiteža), Mäkriä eli Nekkula (Megrega), Mäkrätjärvi (Megrozero), Pizi (Obža), Riipuskala (Ripuškalitsy), Haapanan majakka, Niiniselkä, Saarimäki (Sarmjagi), Vahjärvi (Vagvozero), Ulvana (Ulvany), Yllöinen (Verhovje), Kovera, Sedoksa, Novinka, Patolammi.selvennä
Aiheesta muualla

Kuvia tai muita tiedostoja aiheesta Aunuksen kansallinen piiri Wikimedia Commonsissa
Справка об исторических, культурных, демографических и национальных особенностях Олонецкого района (Tietoja piiristä, mm. kansallisuusjakauma vuonna 2002) Virallinen Karjala. Karjalan tasavallan valtiovaltaelinten virallinen palvelin. Arkistoitu 11.9.2011. Viitattu 11.5.2013. (venäjäksi)
BC Sisu

| BC Sisu |
| --- | --- |
Perustettu:  1961
Kotiareena:  Winnovan liikuntasali
Paikkakunta:   Pori, Suomi
Lajit:  • Koripallo
Isojoenrannan Sisu (Basketball Club Sisu) on vuonna 1961 perustettu porilainen koripalloseura. Sen joukkueet pelaavat sarjoissa nimellä BC Sisu.
Historia

Porissa koripallon huippukaudet ajoittuvat 50- ja 60-luvuille. Tunnetuimpia porilaislähtöisiä koripallovaikuttajia ovat mm. Pekka Markkanen ja Eero Saarinen. Isojoenrannan kaupunginosassa toimintansa aloittanut Sisu oli urheilun yleisseura aina vuoteen 1992 saakka, jonka jälkeen se keskittyi pelkästään koripalloon. Aikaisemmin seura tunnettiin muun muassa yleisurheilujaostostaan.
Koripallossa seuran edustusjoukkue on esiintynyt parhaimmillaan miesten I-divisioonassa 90-luvun alkupuolella. BC Sisun edeltäjäjoukkue pelasi kauden mestaruussarjassa 50- ja 60-lukujen taitteessa. Kaudella 2015–2016 BC Sisu pelasi miesten alueellisessa II-divisioonassa, josta se selviytyi valtakunnallisen divisioonan karsintaturnaukseen muttei noussut.
2010-luvulla BC Sisun harrastajamäärät ovat kasvaneet ja junioritoiminta kehittynyt huomattavasti: seurassa pelasi kaudella 2015–2016 kahdeksan juniorijoukkuetta, kun vielä vuonna 2011 junioritoiminta oli lähes kokonaan hiipunut. Sisun kauden 2012-2013 II-divisioonan miehistöstä Jyrki Nieminen esiintyi Korisliigan UU-Korihaiden edustusjoukkueessa kaudella 2013-2014.
Pyörätuolikoripallo

Pyörätuolikoripallon SM-sarjassa BC Sisu pelasi kaudella 2011–2012. Kolmanneksi sijoittuneen joukkueen riveissä esiintyi muun muassa pyörätuolikelaaja Leo-Pekka Tähti.
Aiheesta muualla

Seuran kotisivut
Bellegarde-sur-Valserine

| Bellegarde-sur-Valserine |
| --- | --- |
 Näkymän kuntaan
 vaakuna
 Bellegarde-sur-Valserine
 Koordinaatit: 46°6′30″N, 5°49′36″E 
Valtio:  Ranska
Hallintoalue:  Auvergne-Rhône-Alpes
Departementti:  Ain
Arrondissementti:  Nantua
Kantoni:  Bellegarde-sur-Valserine
Hallinto:  
 – Hallinnon tyyppi:  Kunta
 – Pormestari:  Régis Petit
Pinta-ala:  
 – Kokonaispinta-ala:  15,28 km²
Väkiluku (1999):  10 846
 – Väestötiheys:  709,8 as./km²
 
 www.bellegarde01.fr 
Infobox OKVirheellinen NIMI-arvo: 
Bellegarde-sur-Valserine on kunta Ainin departementissa Rhône-Alpesin hallintoalueella. Kunnassa oli 10 846 asukasta vuoden 1999 väestönlaskennassa. Bellegarde-sur-Valserinen pinta-ala on 15 neliökilometriä.
BC Rytas

| BC Rytas |
| --- | --- |


Liiga:  Liettuan koripalloliiga Baltian liiga
Perustettu:  1964
Historia:  Statyba Vilnius 1964–1997 BC Lietuvos Rytas 1997–2018
Areena:  Lietuvos ryto arena kapasiteetti 1 700 Siemens Arena kapasiteetti 11 000
Kotipaikka:  Vilna, Liettua
Värit:                
Mestaruudet:   2 ULEB Eurocup  5 Liettuan koripalloliiga  3 Baltian liiga  1 Baltic Basketball League Presidents Cup  1 Pohjois-Euroopan mestaruus 
Kotisivu:  bc.lrytas.lt
BC Rytas on koripalloseura Vilnasta, Liettuasta. Se pelaa maan pääsarjassa Lietuvos Krepšinio Lygassa.
Historia

Virallisesti seura on perustettu vuonna 1997, mutta sen edeltäjä on neuvostomiehityksen aikaan vuonna 1964 perustettu Statyba.  Nimenmuutos BC Lietuvos rytasiin tapahtui 1997, kun Lietuvos Rytas -sanomalehti osti seuran. Liettuan itsenäistymisen jälkeen Lietuvos rytas on hallinnut liettualaista koripalloa yhdessä kaunasilaisen Žalgirisin kanssa, eikä mikään muu joukkue ole pystynyt mestaruuteen.
Kesällä 2018 seura muutti nimensä muotoon BC Rytas.
Saavutuksia

Liettuan mestaruus 2000, 2002, 2006, 2009, 2010
ULEB Eurocupin mestaruus 2005, 2009
Baltian liiga 2006, 2007, 2009
Presidents Cup 2008
Aiheesta muualla

Virallinen kotisivu (Arkistoitu – Internet Archive) (liettuaksi) (englanniksi)
Bellen

| Bellen |
| --- | --- |
 Bellen
 Koordinaatit: 14°6′50″N, 6°43′40″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  6 900
Infobox OKVirheellinen NIMI-arvo: 
Bellen on maalaiskunta Ségoun alueen Ségoun piirissä Malissa. Sen keskuskylä Sagala sijaitsee Nigerjoen länsipuolisella tasangolla 165 kilometriä Ségousta maanteitse luoteeseen. Kunnassa on 6 900 asukasta (vuonna 2009).
Bellenin kunta rajoittuu etelässä Ségoun piirin Souban ja kaakossa N’Koumandougoun, koillisessa Nionon piirin Sokolon, Marikon ja Kala Siguidan, luoteessa Koulikoron alueen Naran piirin Guirén, lännessä Banamban piirin Sébétén, Toubacoron ja Toukoroban sekä lounaassa Koulikoron piirin Nyaminan kuntiin. Pinnanmuodostukseltaan alue on etupäässä tasankoa. Pysyviä vesistöjä ei ole.
Kuntaan kuuluu kymmenen kylää. Asukkaat ovat bambaroita, fulbeja ja maureja. Vallitsevat uskonnot ovat islam ja animismi.
Seudun pääelinkeinot ovat karjanhoito ja maanviljely. Lisäksi harjoitetaan käsityöammatteja ja kaupankäyntiä. Sagalassa ja Toïmassa pidetään viikoittaiset markkinat. Palveluihin kuuluu kolme koulua ja terveysasema.
Boris Maksovitš Gurevitš

Boris Maksovitš Gurevitš (23. maaliskuuta 1931 Moskova - 10. tammikuuta 1995) oli neuvostoliittolainen kreikkalais-roomalaisen tyylin painija, olympiavoittaja ja maailmanmestari.
52 kilogramman painoluokassa paininut Gurevitš voitti olympiakultaa Helsingin olympialaisissa vuonna 1952. Maailmanmestaruuskilpailuista hän saavutti kultamitalin kahdesti: 1953 Napolissa ja 1958 Budapestissa. Neuvostoliiton mestaruuden Gurevitš voitti vuosina 1950 ja 1955.
Seuratasolla moskovalaisen Gurevitšin seuroja olivat Bolševik (1950–1954), Burevestnik (1955–1957), Trud (1958–1962) ja Lokomotiv (1963–1964).
Asisat Oshoala

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Asisat Lamina Oshoala
Syntymäaika: 9. lokakuuta 1994
Syntymäpaikka: Ikorodu, Nigeria
Pelipaikka: hyökkääjä
Pituus: 178 cm
Lempinimi: Seedorf
Seura
Seura:  FC Barcelona
Junioriseurat
:  FC Robo
Seurat
| Vuodet | Seura | O | (M) |
| 2009–2013 |  FC Robo |  |  |
| 2013–2015 |  Rivers Angels |  |  |
| 2015–2016 |  Liverpool | 2 | (1) |
| 2016 |  Arsenal |  |  |
| 2017–2018 |  Dalian Quanjian |  |  |
| 2019– |  FC Barcelona |  |  |
Maajoukkue
| 2010–2014 |  Nigeria U20 | 11 | (7) |
| 2011– |  Nigeria | 17 | (11) |
 Seurajoukkueuran tilastot kattavat vain kansalliset sarjat, päivitetty 18. huhtikuuta 2015.  Maajoukkueuran tilastot päivitetty 7. kesäkuuta 2019.
Asisat Lamina Oshoala, MON (s. 9. lokakuuta 1994 Ikorodu) on nigerialainen jalkapalloilija, joka edustaa espanjalaista FC Barcelonaa. Pelipaikaltaan Oshoala on hyökkääjä. Hän kuuluu myös Nigerian naisten jalkapallomaajoukkueeseen. Oshoala valittiin vuonna 2014 Afrikan parhaaksi naispelaajaksi ja myös parhaaksi nuoreksi naispelaajaksi. Afrikan parhaan naispelaajan tittelin hän sai myös vuosina 2016 ja 2017.
Seurajoukkueura

Oshoala edusti vuodet 2009-2013 FC Roboa kotimaassaan. Vuonna 2013 hän siirtyi kotimaansa pääsarjan Rivers Angelsiin, jossa hän voitti Nigerian mestaruuden kaudella 2013-2014. Tammikuussa 2015 Oshoala siirtyi Englannin FA WSL:n hallitsevan mestarin Liverpool LFC:n riveihin.
Oshoala voitti FC Barcelonan joukkueessa Mestarien liigan vuonna 2021.
Maajoukkueura

Oshoala edusti Nigerian alle 20-vuotiaiden maajoukkuetta vuodet 2010–2014 pelaten siinä 11 ottelua tehden seitsemän osumaa. Vuonna 2014 hän oli mukana alle 20-vuotiaiden MM-kilpailuissa Kanadassa, jossa Nigeria saavutti hopeaa ja Oshoala oli niin kisojen paras pelaaja kuin paras maalintekijäkin seitsemällä osumallaan.
Nigerian naisten jalkapallomaajoukkueessa Oshoala debytoi vuonna 2011. Vuonna 2014 hän oli mukana voittamassa Afrikan-mestaruuskilpailuita Namibiassa. Oshoala oli kisojen paras pelaaja. Vuoden 2019 MM-kilpailuissa hän pelasi kolme ottelua ja teki yhden maalin.
Muuta

Nigerian presidentti Goodluck Jonathan nimesi Oshoalan Nigerian yhteisön jäseneksi (MON) syyskuussa 2014. Oshoala tunnetaan lempinimellä Seedorf, viitaten nelinkertaiseen Mestareiden liigan voittajaan Clarence Seedorfiin.
Belgian kansallinen orkesteri

Belgian kansallinen orkesteri (holl. Nationaal Orkest van België, ransk. Orchestre National de Belgique) on Belgiassa toimiva sinfoniaorkesteri. Se perustettiin vuonna 1936.
Belgian kansallisen orkesterin nykyinen pääkapellimestari on itävaltalainen Walter Weller.
Musiikilliset johtajat

André Cluytens (1958–1967)
Michael Gielen (1969–1971)
André Vandernoot (1974–1975)
Georges Octors (1975–1989)
Mendi Rodan (1983–1989)
Ronald Zollman (1989–1993)
Juri Simonov (1994–2002)
Mikko Franck (2002–2007)
Walter Weller (2007-)
Aiheesta muualla

Viralliset sivut (ranskaksi), (hollanniksi)
Boris Moliis

Johan Boris Moliis (1. elokuuta 1881 Pori – 28. huhtikuuta 1942 Kauniainen) oli suomalainen insinööri ja yritysjohtaja, joka sai teollisuusneuvoksen arvonimen.
Moliisin vanhemmat olivat kauppias Johan Henrik Moliis ja Hilma Norén ja puoliso 1920–1929 Aino Charlotta Schrowe. Moliis kävin koulunsa Suomessa, mutta valmistui diplomi-insinööriksi Dresdenin teknillisestä korkeakoulusta vuonna 1907. Hän perehtyi graafiseen alaan työskentelemällä  Enso Träsliperi -yhtiön paperitehtaalla 1908, kirjapainoissa Ruotsissa,  Lodzissa Puolassa sekä paperitehtaissa Saksassa. Vuonna 1913 hänestä tuli Weilin & Göösin teknillinen johtaja ja vuonna 1915 yhtiön johtokunnan jäsen. Kun yhtiön toimitusjohtaja Boris Moliisin veli Birger Moliis kuoli, Boris Moliis nimitettiin veljensä seuraajaksi vuonna 1929. Boris Moliis jatkoi silti myös yhtiön teknillisenä johtajana. Moliisilla oli päätyönsä ohella useita alansa luottamustoimia, muun muassa Graafisen Teollisuuden Liitossa ja Suomen Kirjansitomonomistajain Liitossa. Suojeluskuntatyöhön aktiivisesti osallistunut Moliis sai järjestön korkeimman ansiomerkin vuonna 1936. Teollisuusneuvoksen arvonimi hänelle myönnettiin vuonna 1938. Weilin & Göösiä Moliis johti vuoteen 1940 asti.
Bobby Brown (freestylehiihtäjä)

Bobby Brown (s. 5. kesäkuuta 1991 Denver) on yhdysvaltalainen freestylehiihtäjä. Hän kilpailee slopestyle- ja big air -kisoissa.
Brownin ensimmäinen suuri voitto tuli joulukuussa 2008 Dew Tour Slopestylessä Breckenbridgessä. Hän voitti myös vuoden 2009 Uuden-Seelannin Openissa (slopestyle). Vuonna 2010 Brown voitti nuorten maailmanmestaruuden slopestylessa.
X Gamesissa Brown voitti big airin vuosina 2010 ja 2012 sekä slopestylen vuonna 2010. Ensimmäisen maailmancupin osakilpailunsa Brown laski maaliskuussa 2013. Hän voitti Breckenridgen osakilpailun tammikuussa 2014.
Brown kuuluu maailman 10 parhaan freestylehiihtäjän joukkoon.[lähde? ] Hänet tunnetaan tuplavolttien tekemisistä.
Aiheesta muualla

Bobby Brown Kansainvälinen hiihtoliitto (FIS). (englanniksi)
Beatrice Baudelaire

| Beatrice Baudelaire |
| --- | --- |
Luoja(t):  Daniel Handler
Henkilötiedot
Sukupuoli:  nainen
Kuolinsyy:  kuoli kotinsa tuhopoltossa
Suhteet
Puoliso(t):  Bertrand Baudelaire
Lapset:  Violet Baudelaire   Klaus Baudelaire   Sunny Baudelaire
Infobox OKVirheellinen NIMI-arvo: 
Beatrice Baudelaire on kuvitteellinen hahmo lasten- ja nuortenkirjasarjassa Surkeiden sattumusten sarja, jonka on kirjoittanut Lemony Snicket. Hän on Violet, Klaus ja Sunny Baudelairen äiti, Bertrand Baudelairen vaimo, Lemony Snicketin rakastaja ja salaisen järjestö VPK:n jäsen.
Elämä > Rakkauselämä

Lemony Snicket oli rakastunut Beatriceen ja he olivat kihloissa, mutta Beatrice perui häät ja meni sen sijaan naimisiin Bertrandin kanssa. Läpi sarjan annetaan vihjeitä siitä, miksi Beatrice perui häät. Lemony Snicket: The Unauthorized Autobiography -kirjan mukaan Päivän pilkunviilaaja -lehti on julistanut hänet kuolleeksi. Tämä on mahdollista, sillä Synkkä syöveri -kirjassa Lemony viittaa Kapteeni Vastakarvaan kertomassa Beatricelle, että osa hänen lukemansa lehden asioista oli totta. Tämä voi tarkoittaa hänen kuolinilmoitustaan. Toinen todiste hänen luulolleen on se, että hän oli suunnitellut nimeävänsä Violetin Lemonyksi, jos hän olisi ollut poika, sillä heidän perheessään oli tapana antaa lapselle nimi kuolleen ystävän mukaan. Voidaan olettaa, että ainakin jossain vaiheessa Beatrice uskoi Snicketin kuolleen. Kun Lemonyn paljastettiin olevan elossa, Beatrice oli jo mennyt naimisiin Bertrandin kanssa eikä siis voinut naida Lemonya. Kuitenkin kirjassa The Beatrice Letters kerrotaan, että Beatrice palautti Lemonylle tämän kihlasormuksen ja lähetti hänelle 200-sivuisen kirjan, jossa hän selitti, mikseivät he kaksi voineet mennä naimisiin.
The Beatrice Letters kertoo myös, että tavatessaan ensi kerran Beatrice ja Lemony olivat pieniä koululaisia ja Beatrice oli sekä ystävä että luokkatoveri toisen VPK-jäsenen, R:n, Winnipegin herttuattaren, kanssa.
Elämä > Baudelairien äiti

Kirjassa The Beatrice Letters, joka julkaistiin ennen kirjaa Loppu, paljastetaan, että Beatricen koko nimi on Beatrice Baudelaire, joka varmistaa siis, että hän on lapsille sukua. Myöhemmin selviää, että tämä Beatrice on Baudelairen orpojen äiti, ja että on toinenkin Beatrice Baudelaire, Kit Snicketin lapsi, joka syntyy Loppu-kirjan lopussa, ja jonka kolme orpoa kasvattavat. Sama kirja kertoo, että molemmat Beatricet ovat lepakonkouluttajia, baticeereja. Baticeer on anagrammi Beatricesta. (Anagrammeja käytetään kirjasarjassa usein.)
Snicket mainitsee Beatricen kuoleman jokaisen kirjan omistuskirjoituksessa.
Elämä > Osallisuus sokerikkoon

Beatrice Baudelaire on saattanut varastaa Esmé Kurjimolta sokerikon, joka on tärkeä asia sarjassa. Kirjassa Haamuhissi Esmé sanoo Baudelaireille "halunneensa varastaa heiltä kuten heidän äitinsä varasti häneltä". Kirjassa Ratkaisun rajoilla Esmé syyttää: "Beatrice varasti sen [sokerikon] minulta!" Kuitenkin kirjassa Painajaisten parantola Lemony Snicket sanoo auttaneensa Beatricea varastamaan sokerikon ja tuntevansa siitä syyllisyyttä. The Beatrice Letters näyttää ehdottavan, että Beatrice ja Lemony osallistuivat Esmén järjestämille teekutsuille ja jostain tuntemattomasta syystä toinen heistä varasti Esmén sokerikon aikaansaaden näin skisman.
Inspiraatio

Beatrice Portinari oli Danten inspiraation lähde ja "todellinen" rakkaus, ja hän tapasi tämän ollessaan 8 ja kun Dante oli 9. Beatrice kuitenkin nai toisen miehen ja kuoli kolme vuotta sen jälkeen. Beatricen tarina on luultavasti perustettu tämän pohjalle: Snicket tapasi naisen ollessaan 11 ja kun Beatrice oli 10; Snicket rakastui Beatriceen; Beatrice nai Bertrand Baudelairen ja kuoli jonkin aikaa sen jälkeen.
Beratin maakunta

| Beratin maakunta Qarku i Beratit |
| --- | --- |

 Vaakuna
 Sijainti
Valtio:  Albania
Kuntia:  5
Perustettu:  2000
Hallinto:  
 – hallinnollinen keskus:  Berat
 – Johtaja:  Petrit Sinaj
Pinta-ala:  1 798 km²
Väkiluku (2011):  141 944
 – väestötiheys:  78,9 as./km²
 
Qarku Berat
Beratin maakunta (alb. Qarku i Beratit) on yksi Albanian 12:sta maakunnasta. Se sijaitsee maan keskiosassa; se on Albanian maakunnista ainoa, jolla ei ole yhteyttä merelle tai rajaa toisen valtion kanssa. Maakunnan pinta-ala on 1 798 neliökilometriä ja asukasluku arviolta 141 944 (vuonna 2011).
Vuoden 2015 kuntauudistuksesta lähtien Berat on jaettu viiteen kuntaan: Berat, Kuçovë, Poliçan, Skrapar ja Ura Vajgurore.
Aiheesta muualla

Kuvia tai muita tiedostoja aiheesta Beratin maakunta Wikimedia Commonsissa
Qarku Berat (albaniaksi)
Albanian maakunnat
Beratin maakunta
Dibërin maakunta
Durrësin maakunta
Elbasanin maakunta
Fierin maakunta
Gjirokastërin maakunta
Korçën maakunta
Kukësin maakunta
Lezhën maakunta
Shkodërin maakunta
Tiranan maakunta
Vlorën maakunta
Balkanin yliopistojen verkosto

Balkanin yliopistojen verkosto (Balkan University Network), BUN) on Balkanin alueiden yliopistojen yhteistyöelin, joka perustettiin koordinoimaan Jugoslavian hajoamisen myötä syntyneiden useiden eri kansallisten yliopistojen toimintaa sekä näiden osallistumista Bolognan prosessiin. Laajempana tavoitteena on yhteistyön kautta saavuttaa Balkanin alueen tieteellinen, taloudellinen ja kulttuurillinen kasvu. Käytännön asteella pyritään yhteisiin jatko-opintomahdollisuuksiin, vaihto-ohjelmiin, akateemiseen yhteistyöhön ja tieteellisen tiedon vaihtoon eli ylikansalliseen akateemiseen yhteistyöhön kaikissa muodoissaan. Verkoston perustivat 10. helmikuuta 2006 Kreikan Thessalonikissa Kreikkaa, Albaniaa, Bulgariaa, Makedoniaa, Romaniaa ja Serbia-Montenegroa edustavat yliopistot. Verkoston yliopistot tapaavat kahdenkeskisten konferenssien lisäksi verkoston vuosittaisessa yhteisessä konferenssissa.
Jäsenyliopistot maittain

| Maa | Yliopisto(s) |
| --- | --- |
 Albania: Tiranan yliopisto Epoka-yliopisto Eqerem Çabej-yliopisto Korçan yliopisto Luigj Gurakuqi-yliopisto
 Bosnia ja Hertsegovina: Sarajevon yliopisto Mostarin yliopisto Tuzlan yliopisto Zenican yliopisto
 Bulgaria: Bulgarian amerikkalainen yliopisto Sofian yliopisto Burgasin vapaa yliopisto Veliko Tarnovon Pyhän Kyrilloksen ja Pyhän Metodioksen yliopisto Kirjastotieteiden ja informaatioteknologian valtionyliopisto Varnan teknillinen yliopisto Gabrovon teknillinen yliopisto Varnan lääketieteellinen yliopisto Shumenin yliopisto Elintarviketieteiden yliopisto Varnan vapaa yliopisto
 Kroatia: Zadarin yliopisto Zagrebin yliopisto
 Kypros: Lefken eurooppalainen yliopisto
 Kreikka: Thessalonikin Aristoteleen yliopisto Makedonian yliopisto Ioanninan yliopisto Traakian Demokritoksen yliopisto Thessalian yliopisto
 Kosovo: Pristinan yliopisto Illyrian kuninkaallinen yliopisto
 Pohjois-Makedonia: FON-yliopisto Skopjen yliopisto Tetovon valtionyliopisto Kansainvälinen Balkan-yliopisto Bitolan yliopisto Kaakkois-Euroopan yliopisto
 Moldova: Comratin valtionyliopisto
 Montenegro: Välimeri-yliopisto Montenegron yliopisto
 Romania: Universitatea Babeș-Bolyai
 Serbia: Belgradin yliopisto Belgradin humanistinen yliopisto Novi Sadin yliopisto Novi Pazarin yliopisto Novi Pazarin yliopisto
 Turkki: Traakia-yliopisto Dokuz Eylül-yliopisto Galatasaray-yliopisto Istanbulin yliopisto Namik Kemal -yliopisto Fırat-yliopisto Süleyman Demirel-yliopisto Atatürk-yliopisto Bozokin yliopisto Kirklareli-yliopisto Çanakkale Onsekiz Mart-yliopisto
Vierasjäsenet

Bakun valtionyliopisto
Kaksoiskorkeakoulu Baden-Württemberg Lörrach
Grazin yliopisto
Boris Maljutin

Boris Maljutin, Gersz Rotlewi
Boris Jevgenjevitš Maljutin (ven. Борис Евгеньевич Малютин, 1883–1920) oli venäläinen shakkimestari.
Maliutin pelasi useissa turnauksissa Pietarissa. Hän sijoittui sijoille: 4. 1902; 8. 1903; 13., 5., 2. ja 3. 1904; 3.-4., 4.-5. ja 3. 1905; 13.-14. 1905-06; 6. 1906; 4. 1907; 3. 1908; 4.-6. 1909; 5. ja 12.-13. 1911.
Hän osallistui myös turnauksiin Breslaussa ja Baden-Badenissa.
Bill Woolsey

| Mitalit | Mitalit | Mitalit |  |
| --- | --- | --- | --- |
|  Yhdysvaltain vapaauintiviestijoukkue Helsingin kesäolympialaisissa 1952: William Woolsey, Wayne Moore, James McLane ja Ford Konno. |  Yhdysvaltain vapaauintiviestijoukkue Helsingin kesäolympialaisissa 1952: William Woolsey, Wayne Moore, James McLane ja Ford Konno. |  Yhdysvaltain vapaauintiviestijoukkue Helsingin kesäolympialaisissa 1952: William Woolsey, Wayne Moore, James McLane ja Ford Konno. |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | 4 × 200 m vapaauintiviesti |  |
|  Hopeaa | Melbourne 1956 | 4 × 200 m vapaauintiviesti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Chicago 1959 | 100 m vapaauinti |  |
William Tripp "Bill" Woolsey (13. syyskuuta 1934 Honolulu, Havaiji – 25. kesäkuuta 2022) oli yhdysvaltalainen uimari. Hän voitti 4 × 200 metrin vapaauintiviestissä kultaa vuoden 1952 kesäolympialaisissa Helsingissä ja sai siinä lisäksi hopeaa vuoden 1956 kesäolympialaisissa Melbournessa. Opiskellessaan Indianan yliopistossa Woolsey oli kahdesti NCAA-mestari, ja hän voitti myös neljä AAU-titteliä. Pan-Amerikan kisoissa hän sai pronssimitalin 100 metrin vapaauinnissa (1959).
Blinkan

Blinkan (suom. Blinkon) on taajama Kulloon kylässä, Länsi-Porvoossa. Vuoden 2021 päättyessä siellä asui 233 henkilöä. Sen pinta-ala on 1,56 km2.